Diari Oficial de la Generalitat Valenciana


Sumari del DOGV 5962, del 25-02-2009 (2009/2141)

RESOLUCIÓ de 18 de febrer de 2009, de la Direcció General de Personal de la Conselleria d'Educació, per la qual es modifiquen determinats llocs corresponents a les plantilles dels Instituts d'Educació Secundària núm. 5 i «Canastell» de Sant Vicent del Raspeig afectats per l'Orde d'11 de desembre de 2008 de la Conselleria d'Educació, per la que es disposa el funcionament de l'Institut d'Educació Secundària núm. 4 de Sant Vicent del Raspeig.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5962

Data del DOGV
:   25-02-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/2141


Data del document
:   18-02-2009

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * Sant Vicent del Raspeig
    * administració regional
    * ensenyament secundari
    * personal docent
    * personal
    * mètode pedagògic
    * qualificació del personal
    * concurs administratiu

RESOLUCIÓ de 18 de febrer de 2009, de la Direcció General de Personal de la Conselleria d'Educació, per la qual es modifiquen determinats llocs corresponents a les plantilles dels Instituts d'Educació Secundària núm. 5 i «Canastell» de Sant Vicent del Raspeig afectats per l'Orde d'11 de desembre de 2008 de la Conselleria d'Educació, per la que es disposa el funcionament de l'Institut d'Educació Secundària núm. 4 de Sant Vicent del Raspeig. [2009/2141]
El Decret 188/2008, de 28 de novembre (DOCV de 2 de desembre de 2008), del Consell, crea l'Institut d'Educació Secundària número 5 en Sant Vicent del Raspeig, per desglossament de l'Institut d'Educació Secundària Canastell, de la mateixa localitat.
L'Orde d'11 de desembre de 2008 (DOCV de 3 de febrer de 2009) de la Conselleria d'Educació, per la que es disposa el funcionament de l'Institut d'Educació Secundària núm. 5 de Sant Vicent del Raspeig, codi 42861823, estableix en el seu apartat Primer que el referit centre iniciarà les activitats impartint les ensenyances d'Educació Secundària Obligatòria i els batxillerats de les modalitats de Ciències i Tecnologia i d'Humanitats i Ciències Socials. En l'apartat Segon assenyala que les esmentades ensenyances deixaran d'impartir-se en l'Institut d'Educació Secundària «Canastell» de Sant Vicent del Raspeig codi 30069565.
En virtut de l'anterior, esta Direcció General de Personal, a l'empara d'allò establert en la disposició final primera de l'Orde d'11 de desembre de 2008 abans mencionada, resol:
Primer
Els llocs docents afectats per l'Orde d'11 de desembre de 2008, atribuïts a l'Institut d'Educació Secundària Canastell de Sant Vicent del Raspeig, són els reflectits en l'annex I.
Segon
Els llocs docents afectats per l'Orde d'11 de desembre de 2008, atribuïts a l'Institut d'Educació Secundària núm. 5 de Sant Vicent del Raspeig són els reflectits en l'annex II.
Tercer
La Direcció General de Personal realitzarà els tràmits administratius oportuns per a l'aplicació i desenrotllament del que disposa la present resolució.
Quart
L'efectivitat de la present resolució s'entén referida a l'inici del curs escolar 2008/2009.
Contra la present resolució que posa fi a la via administrativa es podrà interposar, potestativament recurs de reposició davant del mateix òrgan que ha dictat l'acte, en el termini d'un mes comptat des de l'endemà de la seua publicació, o bé recurs contenciós administratiu davant del Jutjat Contenciós Administratiu de València, en el termini de dos mesos comptats des de l'endemà de la seua publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, i en els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
València, 18 de febrer de 2009.- El director general de Personal: David Barelles Adsuara.